CELEX: 52008DP0388
Language: ro
Date: 2008-09-02 00:00:00
Title: Implicarea președinților de subcomisie (interpretarea articolului 182 din Regulamentul de procedură) Decizia Parlamentului European din 2 septembrie 2008 referitoare la interpretarea articolului 182 din Regulamentul de procedură al Parlamentului European privind implicarea președinților de subcomisie

4.12.2009   
            
            
               RO
            
            
               Jurnalul Oficial al Uniunii Europene
            
            
               CE 295/97
            
         Marți, 2 septembrie 2008Implicarea președinților de subcomisie (interpretarea articolului 182 din Regulamentul de procedură)
   P6_TA(2008)0388
   Decizia Parlamentului European din 2 septembrie 2008 referitoare la interpretarea articolului 182 din Regulamentul de procedură al Parlamentului European privind implicarea președinților de subcomisie
   2009/C 295 E/24
   
      Parlamentul European,
   având în vedere scrisoarea președintelui Comisiei pentru afaceri constituționale, din 22 iulie 2008,
   având în vedere articolul 201 din Regulamentul său de procedură,
   
               1.
            
            
               hotărăște să adauge următoarea interpretare la articolul 182 alineatul (1):
               Prezentul articol nu împiedică, ci dimpotrivă permite președintelui comisiei principale să îi implice pe președinții de subcomisie în activitatea biroului sau să le permită acestora să conducă dezbaterile cu privire la chestiuni aflate în competența specifică a subcomisiilor în cauză, cu condiția ca această modalitate de a proceda să fie supusă analizei biroului în ansamblul său și să fie aprobată de acesta.
            
         
               2.
            
            
               încredințează Președintelui sarcina de a transmite prezenta decizie, spre informare, Consiliului și Comisiei.